# All columbí

L'all columbí (Allium senescens) és una espècie de planta del gènere Allium, de la família de les amaril·lidàcies.

## Descripció

És una bulbosa que produeix fins a 30 flors de color rosa en umbel·la a mitjans o finals d'estiu, i creix entre 20 i 60 cm d'alçada. Les fulles són primes com cintes. Es distribueix per les regions temperades de l'hemisferi nord, més concretament Europa i Àsia, on es localitza en replans de roca i carenes. És present a Catalunya i al centre i nord del País Valencià, però no a les Illes Balears.
Concretament, la subespècie montanum es caracteritza pels bulbs oblongs o fusiformes, els quals es troben recoberts d'una membrana. Les fulles són linears i arrodonides al dors, amb l'espata dividida en 2-3 lòbuls, amb una umbel·la hemiesfèrica de tèpals oblongs. El període de floració se'n troba comprés entre juny i setembre.

## Taxonomia

Allium senescens va ser descrita per Linné i publicada en Species Plantarum 1: 299, l'any 1753.

### Etimologia

* Allium: nom genèric molt antic. Les plantes d'aquest gènere eren conegudes tant pels romans com pels grecs. Tot i això, sembla que el terme té un origen celta i significa 'cremar', fent referència a la forta olor acre de la planta.
* senescens: epítet llatí que significa 'de color gris'.

#### Citologia

Nombre de cromosomes d'Allium senescens i taxons infraespecífics: 2n=16+(0-5B). n=8; 2n=16. 2n=32.

#### Subespècies

* Allium senescens subsp. glaucum
* Allium senescens subsp. montanum
* Allium senescens subsp. senescen

#### Sinonímia

* Cepa senescens (L.) Moench
* Xylorhiza senescens (L.) Salisb.
* Allium narcissifolium Scop.

## Referències

* ↑ «all». Diccionari de la llengua catalana de l'IEC. Institut d'Estudis Catalans.
* 1 2 «Allium senescens subsp. montanum». Herbari virtual del Mediterrani Occidental. Universitat de les Illes Balears.
* ↑ de Bolòs, Oriol; Vigo, Josep; Masalles, Ramon M.; Ninot, Josep M. «Liliàcies». A: Flora Manual dels Països Catalans. 2a edició. Barcelona: Portic Natura, 1993, p. 1013. ISBN 8473064003.
* ↑ «Allium senescens». Tropicos.org. Missouri Botanical Garden. [Consulta: 10 juliol 2013].
* ↑ «Allium senescens». World Checklist of Selected Plant Families. Arxivat de l'original el 2012-10-11. [Consulta: 10 juliol 2013].
* ↑ Giacomo Nicolini, Enciclopedia Botanica Motta. Volume primo, Milano, Federico Motta Editore, 1960, pag. 76.
* ↑ senescens a Epítetos Botánicos.
* ↑ Números cromosómicos para la flora española, 60-65. Fernández Casas, J., S. Pajarón & M. L. Rodríguez Pascual (1978) Lagascalia 8(1): 109-112
* 1 2 Karyology of Allium species from the Iberian peninsula. Pastor Díaz, J. (1982) Phyton 22(2): 171-200
* ↑ «Allium senescens Taxonomic Information» a EOL. Data consulta: 28 de febrer de 2014.
* ↑ «Allium senescens» a EOL. Data consulta: 28 de febrer de 2014.

## Bibliografia

* Flora of China Editorial Committee. 2000. Flora of China (Flagellariaceae through Marantaceae). 24: 1–431. In C. Y. Wu, P. H. Raven & D. Y. Hong Fl. China. Science Press & Missouri Botanical Garden Press, Beijing & St. Louis.
* Flora of North America Editorial Committee, e. 2002. Magnoliophyta: Liliidae: Liliales and Orchidales. 26: i–xxvi, 1–723. In Fl. N. Amer.. Oxford University Press, New York.
* Grayum, M. H. 2003. Alliaceae. In: Manual de Plantas de Costa Rica, B.E. Hammel, M.H. Grayum, C. Herrera & N. Zamora (editors). Monogr. Syst. Bot. Missouri Bot. Gard. 92: 43-45.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

## Enllaços externs

* Govaerts, R. 2006. World Checklist of Monocotyledons. The Board of Trustees of the Royal Botanic Gardens, Kew, 2009 Mar 19 «Enllaç».
* L. 1753. Species Plantarum 1: 299.